ไปรษณีย์ไทย คืนกำไรลูกค้า ลดค่าบริการส่ง อีเอ็มเอส ทั่วไทย-ทั่วโลก
เมื่อวันที่ 14 ส.ค.2562 นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด กล่าวว่า ในโอกาสก้าวสู่ปีที่ 17 ไปรษณีย์ไทยได้คืนกำไรให้ผู้ใช้บริการ กับแคมเปญ ไปรษณีย์ EMS ท้าส่ง ให้คนไทย ด้วยการมอบส่วนลดให้กับผู้ใช้บริการ EMS ในประเทศ กว่า 70% สำหรับผู้ใช้บริการที่ส่งของพิกัดน้ำหนักเกิน 500 กรัม สูงสุดถึง น้ำหนัก 10 กิโลกรัม ระหว่างวันที่ 14 ส.ค. - 15 ก.ย. 2562 นี้,กจญ.ไปรษณีย์ไทย กล่าวต่อว่า สำหรับการปรับลดอัตราค่าบริการไปรษณีย์ด่วนพิเศษ (EMS) ในประเทศ พิกัดน้ำหนักตั้งแต่ เกิน 500 กรัม – 2,000 กรัม ค่าบริการอยู่ที่ 55 บาท ส่วนน้ำหนักพิกัด เกิน 2,000 – 7,000 กรัม ค่าบริการอยู่ที่ 80 บาท และน้ำหนักพิกัด เกิน 7,000 – 10,000 กรัม ค่าบริการอยู่ที่ 100 บาท ส่วนลดดังกล่าวจะใช้บริการได้เฉพาะที่ทำการไปรษณีย์ เคาน์เตอร์บริการไปรษณีย์ และลูกค้าที่ใช้บริการเตรียมการฝากส่งผ่าน Application prompt post เท่านั้น สำหรับร้านแฟรนไชส์และร้านรวบรวมต่างๆ ไม่ได้อยู่ในเงื่อนไขดังกล่าว,นางสมร กล่าวอีกว่า นอกจากนี้ ไปรษณีย์ไทย ยังยกระดับคุณภาพบริการต่างๆ ซึ่งคนไทยจะสามารถใช้บริการไปรษณีย์ด่วนพิเศษ (EMS) ที่รวดเร็วขึ้น หากฝากส่งระหว่างพื้นที่กรุงเทพฯ และปริมณฑลก่อน 10.30 น. จะถึงผู้รับในวันเดียวกัน (Same day) หรือฝากส่งช่วงบ่ายก็จะได้รับวันรุ่งขึ้น (Next day) และในพื้นที่ต่างๆ ทั่วประเทศเมื่อฝากส่งในพื้นที่อำเภอเมือง ถึงปลายทางในพื้นที่เดียวกัน จะถึงมือผู้รับในวันเดียวกัน (Same Day) ขณะที่ฝากส่งระหว่างพื้นที่กรุงเทพฯ และปริมณฑล กับภูมิภาคจะถึงมือผู้รับในวันรุ่งขึ้น (Next day) และฝากส่งระหว่างภูมิภาคได้ขยายพื้นที่ให้สามารถนำจ่ายผู้รับได้ในวันรุ่งขึ้น (Next day) เช่น ระหว่างภาคเหนือกับ ภาคตะวันออกเฉียงเหนือและภาคตะวันออก หรือ ระหว่างภาคใต้กับภาคตะวันออก เป็นต้น,ความพยายามในการยกระดับคุณภาพบริการในครั้งนี้ ได้ผลแล้วในหลายพื้นที่ ซึ่ง ไปรษณีย์ไทย อยู่ระหว่างขยายการยกระดับคุณภาพบริการให้ครอบคลุมทั่วทั้งประเทศ ซึ่งคนไทยจะได้รับประโยชน์สูงสุด เพื่อตอกย้ำการเป็นผู้นำในธุรกิจขนส่งโลจิสติกส์อันดับหนึ่งของไทยด้วยการคงมาตรฐานการส่งด่วน ส่งเช้าได้บ่าย ส่งบ่ายได้วันรุ่งขึ้น กจญ.ไปรษณีย์ไทย กล่าว
ไปรษณีย์ไทยได้คืนกำไรให้ผู้ใช้บริการ มอบส่วนลดให้กับผู้ใช้บริการ EMS ในประเทศ กว่า 70% สำหรับผู้ใช้บริการที่ส่งของพิกัดน้ำหนักเกิน 500 กรัม ถึง 10 กิโลกรัม ระหว่าง 14 ส.ค.-15 ก.ย.นี้
ไปรษณีย์ไทย,สมร เทิดธรรมพิบูล,บริการไปรษณีย์ด่วนพิเศษ,ส่ง EMS,ส่งพัสดุ,ลดราคา,ลดค่าส่ง EMS,ข่าวทั่วไป